|  |
| --- |
| Srbija-Grb_wp_1024 |
| **Република Србија****МИНИСТАРСТВО ПОЉОПРИВРЕДЕ,****ШУМАРСТВА И ВОДОПРИВРЕДЕ** Управа за пољопривредно земљиштеГрачаничка 8, БеоградБрој: 002873273 2025 14847 000 000 405 023Датум: \_\_.\_\_.2025. године |

***Уговорних страна:***

 **1. РЕПУБЛИКА СРБИЈА, МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ, Управа за пољопривредно земљиште – Београд, Грачаничка 8,** коју заступа в.д. директора Синиша Адамовић, ПИБ 108508191, матични број: 17855140 шифра делатности: 8411. (у даљем тексту: НАРУЧИЛАЦ)

 **и**

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_**са седиштем у \_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_, порески идентификациони број \_\_\_\_\_\_\_\_\_\_\_, матични број \_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_ (у даљем тексту: ИЗВРШИЛАЦ)

*закључују следећи*

**УГОВОР О ПРУЖАЊУ УСЛУГЕ ПОПРАВКЕ И ОДРЖАВАЊА ТЕЛЕФОНСКЕ ОПРЕМЕ**

Уговорне стране констатују следеће:

-да је Министарство пољопривреде, шумарства и водопривреде, Управа за пољопривредно земљиште у складу са чланом 27. став 1. тачка 1. Закона о јавним набавкама („Сл. гласник РС” бр. 91/2019 и 92/23), спровела поступак набавке на коју се Закон о јавним набавкама не примењује број 002873273 2025 14847 000 000 405 023 чији је предмет набавка услуге поправке и одржавања телефонске опреме.

-да је Извршилац поднео понуду број\_\_\_\_\_\_\_од\_\_\_\_\_\_\_\_\_\_\_\_\_\_\_ (биће преузето из понуде) која у потпуности одговара спецификацији/опису предмета набавке из позива за достављање понуде са обрасцем понуде.

***Предмет уговора***

**Члан 1.**

Набавка услуге поправке и одржавања телефонске опреме се спроводи за потребе Управе за пољопривредно земљиште, у складу са понудом Понуђача број \_\_\_\_од \_\_.\_\_.2025. године.

Потребно је да се услуга поправке и одржавања телефонске опреме пружа сукцесивно, у складу са потребама и захтевима Наручиоца. Наручилац ће писаним путем позвати Извршиоца онда када буде имао потребу за услугама поправке и одржавања телефонске опреме у току периода трајања уговора.

***Цена и начин плаћања***

**Члан 2.**

Укупна уговорена вредност овог уговора износи \_\_\_\_\_\_\_\_\_\_\_ динара без обрачунатог пореза на додату вредност, односно **\_\_\_\_\_\_\_\_** динараса урачунатим порезом на додату вредност.

|  |  |  |  |  |
| --- | --- | --- | --- | --- |
| **Ред.****број** | **Назив услуге** | **Јединица мере** | **Цена без ПДВ-а** | **Цена са ПДВ-ом** |
| **1.** | Поправка телефонске опреме- ВоИП телефонска централа (1 ком)  | По радном сату |  |  |
|  **2.** | Поправка телефонске опреме- ВоИП сервер- 1 СИП Трунк са 25 канала и 50 пратећих бројева | По радном сату |  |  |
| **5.** | Излазак на терен | 1 |  |  |
| **УКУПНО** |  |  |

Цена из усвојене понуде Извршиоца су фиксне и не подлежу промени.

Уговор се закључује у складу са процењеном вредношћу набавке због немогућности да се процени потреба за обимом услуга и делова неопходних за реализацију предметне набавке.

Авансно плаћање није дозвољено.

**Члан 3.**

Плаћање се врши на основу рачуна, сачињеног и достављеног у складу са одредбама Закона о порезу на додату вредност, Зaкoна o eлeктрoнскoм фaктурисaњу и осталих односних позитивнх прописа.

Рок за плаћање рачуна је \_\_\_\_\_ дана ***(биће преузето из понуде)***од дана пријема уредно сачињеног рачуна.

Плаћање се врши на текући рачун који извршилац наведе у рачуну.

Извршилац је дужан да изда и достави фактуру у складу са Законом о електронском фактурисању („Сл. гласник РС“ 44/21, 129/21, 138/2022, 92/2023 и 94/2024), којим се дефинише начин регистровања, евидентирања и достављања електронских фактура, формат фактура, као и начин и поступак прихватања и одбијања електронских фактура.

Средства за реализацију набавке обезбеђена су Законом о буџету Републике Србије за 2025. годину ("Службени гласник РС", број 94/2024), Раздео 24., Глава 24.7., економска класификација 425229, а наведена набавка се налази у плану изузетих набавки Наручиоца за 2025. годину.

 Сва уговорена потраживања извршиоца по основу овог уговора, наручилац може исплатити само до износа расположивог на одговарајућим буџетским апропријацијама.

 Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а извршилац је сагласан да пружене услуге буду плаћене у складу са наведеним могућностима.

Обавезе које доспевају у наредној буџетској години ће бити реализоване највише до износа средстава које ће за ту намену бити одобрене у тој буџетској години, у складу са чланом 7. став 2. Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Сл. гласник РС“, бр. 21/14 и 18/19)...

.

***Права и обавезе уговорених страна***

**Члан 4.**

Извршилац се обавезује да ће:

-предметне услуге извршити у складу са својом понудом и условима датим у понуди, у свему према правилима струке, квалитетно и у уговореном року;

-одредити особу/особе за праћење реализације уговора и контакт са Наручиоцем;

-отклонити све евентуалне примедбе Наручиоца;

-предузети све неопходне радње и поступке у циљу испуњења уговорених обавеза.

**Члан 5.**

Извршилац се обавезује да ће услуге из члана 1. овог уговора извршити у свему у складу са захтевима Наручиоца у роковима договореним од стране овлашћених лица уговорних страна.

Услуга која је предмет ове набавке ће се извршити на адреси Наручиоца, Београд, Грачаничка бр. 8.

 Извршилац је дужан да када се појаве сметње или кварови, у току текућег радног дана а најкасније у року од 24 часа по пријему позива, изађе на лице места, приступи отклањању сметњи и кварова, изврши поправку и/или замену неисправног дела телефонске опреме (2 ВоИП посредничка апарата, 38 ВоИП локала и остале телефонске опреме). Извршилац је дужан да након што утврди квар достави Наручиоцу профактуру- предрачун са ценама делова које је потребно заменити и трошковима поправке.

 Након прибављене писане сагласности Наручиоца, Извршилац ће приступити замени неисправних делова телефонске опреме, односно отклањању сметњи и кварова.

 У случају да Извршилац није у стању да сметњу или рекламацију отклони у року од 8 сати (веће кварове који захтевају радионичку поправку, специфичне репроматеријале итд.) дужан је да о томе и о предвиђеном току радова, односно о могућностима што хитније поправке, обавести Наручиоца.

 Гарантни рок за извршену услугу не може бити краћи од 12 месеци од дана извршења предметне услуге.

 Извршилац је дужан да, писаним путем или у форми е-маила, на меморандуму Извршиоца достави извод из ценовника или информацију о важећој тржишној цени за део телефонске опреме који је потребно заменити и да пре замене прибави писану сагласност Наручиоца.

**Члан 6.**

Извршилац је дужан да без одлагања, а најкасније у року од 5 дана од дана настанка промене у било којем од података прописаних члановима, Закона о јавним набавкама, о промени писмено обавести Наручиоца и да је документује на прописан начин.

***Трајање уговора***

**Члан 7.**

Уговор ступа на снагу даном потписивања од стране уговарача, а закључује се до утрошка средстава, а најдуже на период од 12 месеци.

***Комуникација***

**Члан 8.**

Целокупна комуникација уговорених страна у вези примене одредби овог уговора вршиће се преко контакт особа, у писаној форми електронском поштом, на електронске адресе контакт особа.

Лице задужено за праћење и контролисање извршења уговорних обавеза код Извршиоца је \_\_\_\_\_\_\_\_\_\_\_\_, телефон \_\_\_\_\_\_\_\_\_\_\_, електронска пошта \_\_\_\_\_\_\_\_\_\_\_\_\_\_.

Лице задужено за праћење и контролисање извршења уговорних обавеза код Наручиоца је\_\_\_\_\_\_\_\_\_\_\_, телефон \_\_\_\_\_\_\_\_\_\_\_\_\_, електронска пошта\_\_\_\_\_\_\_\_\_\_\_.

Уговорне стране су дужне да, без одлагања у писаној форми, једна другу обавесте о евентуалној промени контакт особе, електронске адресе контакт особа и/или броја котакт телефона/телефакса.

***Раскид уговора***

**Члан 9.**

Наручилац задржава право да једнострано откаже овај Уговор уз достављање писаног обавештења, уколико:

-Извршилац не отклони недостатке у извршавању својих обавеза по основу овог уговора, у року од 2 (два) радна дана након што је на недостатке упозорен;

-престане потреба за предметним послом.

Отказни рок износи 15 (петнаест) радних дана.

**Члан 10.**

Све измене и допуне овог Уговора врше се у писаној форми, закључењем одговарајућег анекса.

За све што овом Уговором није потврђено примењиваће се одредбе Закона о јавним набавкама, Закона о облигационим односима у делу који није супротан императивним одредбама Закона о јавним набавкама и Закона оглашавању.

**Члан 11.**

Уговорне стране су сагласне да евентуалне спорове првенствено решавају договором. У случају да исти не могу решити договором, спор ће решавати надлежни суд у Београду.

**Члан 12.**

Овај Уговор је сачињен у 4 (четири) истоветна примерка, од којих по 2 (два) припадају свакој уговорној страни.

|  |  |  |
| --- | --- | --- |
| **ИЗВРШИЛАЦ** |  | **НАРУЧИЛАЦ** |
|   |  | Синиша Адамовићв.д. директора |